Det+norrøne+verdensbildet

Det er først og fremst eddakvadene i Den eldre Edda som er kjeldene til den kunnskapen me har om dei norrøne gudane. Litt får me òg vite om den norrøne gudelæra i Snorres Den yngre Edda.

Midt i verda står urtreet [|Yggdrasil] "Håvamål" fortel at Odin hang ni netter i Yggdrasil, noko som auka visdomen hans. Spåkona (volva) i "Voluspå" gjorde det same. Rundt verdstreet, i Åsgard, heldt gudane (æsene) til. Høvdingen blant æsene er Odin. Han er gud for visdom, diktekunst, magi og krig. I første strofe er det han (kalt Valfar) som får volven til å fortelje den veldige visjon av verdsutviklinga. Andre viktige gudar og gudinner er Tor, Balder og Frøya.

Gudane (æsene) blir heile tida truga av [|jotnane] som bur i Jotunheimen som ligg i utkanten av verda. Jotnane er motstandarar av æsene. Dei blir framstilt som kjempestore vesen, ofte klumpete og stygge, men nokre av dei er svært vise. Dei blir ofte forbundne med det vonde

Menneska bur i [|Midgard], mellom Åsgard og Jotunheimen. For menneska er det viktig å halde seg inne med gudane (æsene)

"Voluspå" handlar om korleis jorda og menneska blei skapt, om Ragnarok (undergangen for verda) og korleis jorda skal bli ny igjen. "Håvamål" tyder den høges (Odins) tale til menneska der han gir levereglar for eit godt liv. "Trymskvadet" handlar om korleis Tor får tilbake hammaren sin frå jotunkongen Trym.